### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 21. juni 2023 har vedtaget Magistratens foranstående indstilling af 12. juni 2023.

###

Det indstilles, at der gives anlægsbevilling på 2,8 mio. kr. til fondsprojekt på [adresse].

### Resume

Skovvangsskolen har ansøgt og fået tilsagn fra VILLUM FONDEN om økonomisk støtte på 2,8 mio. kroner til projekt ”Tværfagligt udemiljø”, der vedrører etablering af et udemiljø, der rummer fælles faciliteter til læring og undervisning i forlængelse af skolens faglokaler.

Projektet skal ses i tilknytning til det allerede godkendte projekt omkring ud- og ombygning af [adresse].

Idet der er tale om midler fra en privat fond til et an-lægsprojekt, skal der løftes 17,5 procent af bevillingen til momsudligningsordningen, som finansieres af Skov-vangsskolens akkumulerede opsparing.

[adresse] har nået sin andel af anlægsloftet i B2023. Tillægsbevillingen på i alt 2,8 mio. kr. i budget 2023 forudsætter derfor, at der tidsforskydes et tilsvarende beløb i det allerede vedtagne budget.

### Beslutningspunkter

Det indstilles:

At 1) der i 2023 tillægsbevilges og gives tillægsanlægs-bevilling på 2,8 mio. kr. til projektet vedrørende udbygning af [adresse]. Der afsættes tilsvarende indtægtsrådighedsbeløb og gives indtægtsanlægsbevilling på 2,3 mio. kr. til fondsbevillingen fra VILLUM FONDEN. Restbeløbet på 0,5 mio. kr. finansieres fra Skovvangssko-lens opsparing.

At 2) der foretages tidsforskydninger for tilsvarende 2,8 mio. kr. i Børn og Unges anlægsbudget for 2023, så [adresse] også fremadrettet holder sig inden for sin retmæssige andel af anlægsrammen i 2023.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Amalie Jessen: 11

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Børn og Unges indstilling af 30. maj 2023.